**Дом здравља „Чачак“ Чачак**

**Број: 2429/2**

**07.12.2020. године**

**Чачак**

На основу члана 63 став 3, а у вези става 2 и 1 Закона о јавним набавкама (Сл. гласник РС, број 124/2012, 14/2015 и 68/2015) и захтева за појашњење у вези са припремањем понуда заинтересованог лица заведеног код наручиоца под бројем 4340 од 04.12.2020. године за јавну набавку Санитетски потрошни материјал за потребе Дома здравља „Чачак“ Чачак, број јавне набавке 18/2020 у отвореном поступку, наручилац доставља појашњење и врши измену конкурсне документације на начин како следи:

**I**

Заинтересовано лице је у свом захтеву за појашњење у вези са припремањем понуда заведеног код наручиоца под бројем 4340 од 04.12.2020. године је поставило следеће питања:

1. Да ли је уз понуду за партију 6 потребно доставити произвођачке каталоге преведене на српски језик, узорке сваког производа у оригиналном паковању, као и копије произвођачких и других сертификата којима се доказују тражене техничке карактеристике?
2. Да ли је неопходно за ставке 1,2,3 и 4 из партије 6 доставити копије сертификата о усаглашености са Правилником о личној заштитној опреми и копију иностраног сертификата о усклађености са директивом 89/686/EEC или одговарајуће?

**Одговор наручиоца**

1. Конкурсном документацијом наручиоца на страни 8 је прописано: **„Понуђачи су дужни, да уз понуду доставе наручиоцу произвођачке каталоге са назначеним понуђеним предметима јавне набавке, преведене на српски језик, као и копије** произвођачких **и/или других сертификата или изјава, како би комисија наручиоца приликом стручне оцене понуда могла да оцени да ли је понуда одговарајућа, односно прихватљива.Комисија наручиоца задржава право да у току стручне оцене понуда затражи од понуђача доставу оригиналних произвођачких и/или других сертификата или изјава“.** Узорке није потребно достављати.
2. Потребно је доставити копије сертификата о усаглашености са Правилником о личној заштитној опреми и копију иностраног сертификата о усклађености са директивом 89/686/EEC за ставке 1, 2, 3 и 4 из партије 6, па се мења конкурсна документација тако што се у тачки 4.3 и 4.4 додаје додатни услов који гласи:

Тачка 4.3

Да за **партију 6, ставке 1-4**: поседује сертификат о усаглашености са Правилником о LZO и инострани сертификат о усклађености са директивом 89/686/EEC.

Тачка 4.4

Додатни услов се доказује достављањем фотокопија сертификата о усаглашености са Правилником о LZO и иностраног сертификата о усклађености са директивом 89/686/EEC.

**За Комисију за јавне набавке**

**Бранко Јевтовић, дипл. правник**

**Службеник за јавне набавке по**

**Сертификату, број 00585 од 30.11.2015. године**

**ангажован од стране наручиоца**